

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404368, fakss 65421941

e-pasts info@daugavpils.lv www.daugavpils.lv

2021.gada 14.janvārī **Saistošie noteikumi Nr.2**

 (prot. Nr.1 , 2.§)

 APSTIPRINĀTI

 ar Daugavpils pilsētas domes

 2021.gada 14.janvāra

 lēmumu Nr.2

 **Grozījumi Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”**

*Izdoti saskaņā ar likuma "Par pašvaldībām" 43.panta trešo daļu,*

*Sabiedriskā transporta pakalpojumu likuma 14.panta trešo daļu*

*un likuma "Par palīdzību dzīvokļa jautājumu risināšanā" 26.panta otro daļu*

Izdarīt Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām” ([Latvijas Vēstnesis](https://likumi.lv/ta/id/312817), 2016, Nr. 254, 2017, Nr. 90, 125, 130, 2018, Nr. 11, 63, 73, 141, 248 , 2019, Nr. 23, 2020, Nr.18, 40, 57, 58, 92, 96, 142, 163, 216, 228), šādus grozījumus:

1. svītrot 23.3.apakšpunktā vārdus un skaitli “no 344,01 *euro*”;
2. svītrot 24.3.apakšpunktā vārdus un skaitli “no 344,01 *euro*”;
3. svītrot 47.8.apakšpunktā vārdus un skaitli “no 344,01 *euro*”.
4. papildināt ar 18.3nodaļu šādā redakcijā:

“18. 3 **Atbalsts aizgādņiem**

100.7 Pilngadīgo personu aizgādnis tiesīgs saņemt atbalstu, ja Daugavpils pilsētas Bāriņtiesa ir iecēlusi personu par aizgādni vai pagaidu aizgādni pilngadīgai personai, kurai tiesa ir ierobežojusi rīcībspēju, un pilngadīgai personai, kurai ir nodibināta pagaidu aizgādnība, pie nosacījuma, ja aizgādņa un aizgādnībā esošas personas deklarētā dzīvesvieta ir Daugavpils pilsētas administratīvajā teritorijā vai aizgādņa dzīvesvieta ir Daugavpils pilsētas administratīvajā teritorijā un aizgādnībā esošas personas deklarētā dzīvesvieta līdz ievietošanai ārpus Daugavpils pilsētas administratīvās teritorijas esošajā ilgstošas sociālās aprūpes un sociālās rehabilitācijas institūcijā vai specializētajā ārstniecības iestādē personām ar garīga rakstura traucējumiem ir bijusi deklarēta dzīvesvieta Daugavpils pilsētas administratīvajā teritorijā.

100.8 Pabalsta apmērs aizgādnim par katru aizgādnībā esošo personu ir 120 *euro* gadā (mēnesī 10 *euro* parfaktisko aizgādņa pienākumu pildīšanas laiku), ja aizgādnībā esošā persona dzīvo pastāvīgi vai kopā ar aizgādni un ja aizgādnībā esošā persona ievietota ilgstošas sociālās aprūpes un sociālās rehabilitācijas institūcijā vai specializētajā ārstniecības iestādē - 60 *euro* gadā (mēnesī 5 *euro* parfaktisko aizgādņa pienākumu pildīšanas laiku).

100.9 Atbalstu aizgādnim izmaksā pārskaitījuma veidā uz aizgādņa norādīto norēķinu kontu, pamatojoties uz iesniegumu, kuram tiek pievienots Daugavpils pilsētas Bāriņtiesas lēmuma izraksts.”

Domes priekšsēdētājs I.Prelatovs

*Dokuments ir parakstīts ar drošu elektronisko parakstu un satur laika zīmogu*